《寄延帅赵龙图卨》
宋代·李复

瘴岭有毒雾，鸣沙无美田。
乾坤滋孕毓，山海限腥羶。
干舞旄星落，弓橐译舌传。
但能思上策，何必勒燕然。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。